**UGOVOR O KUPOPRODAJI ZAKLJUČEN NA DALJINU**

Ovaj Ugovor o kupoprodaji zaključen na daljinu (“Ugovor”) zaključuje se dana \_\_\_\_\_\_2022. godine, između sledećih strana:

1. JELENA TADIĆ PROIZVODNJA KONFEKCIJE “LUCIDO” Novi Sad, ul. Dafine Nane Natošević br. 32, matični broj: 66326799, PIB: 112746888 (u daljem tekstu: „Online prodavac“); i

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime i prezime),\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(adresa, poštanski broj, grad), kontakt telefon: \_\_\_\_\_\_\_\_\_\_\_\_\_\_\_\_ (u daljem tekstu: „Kupac“)

Online prodavac i Kupac će u daljem tekstu zajednički biti označeni kao „Ugovorne strane“.

Član 1

Ovim ugovorom Online prodavac prodaje, a Kupac kupuje (u daljem tekstu:„Proizvod/i“).  
Online prodavac je obavezan da Kupcu preda Proizvod/e tako da Kupac postane vlasnik istih, a Kupac seobavezuje da za Proizvod/e isplati kupoprodajnu cenu i izvrši njihovo preuzimanje.

Član 2

Kupac se obavezuje da na ime kupoprodajne cene za Proizvod/e, Online prodavcu isplati iznos od \_\_\_\_\_\_\_\_\_ RSD (PDV je uključen u cenu).

Član 3

Kupac zaključenjem ovog Ugovora potvrđuje da ga je Online prodavac pre njegovog zaključenja obavestio o:

* osnovnim obeležjima i poreklu Proizvoda;
* adresi i drugim podacima koji su od značaja za utvrđivanje identiteta Online prodavca;
* prodajnoj ceni kao i o svim dodatnim poštanskim troškovima i troškovima transporta i isporuke i mogućnosti da se ti troškovi mogu staviti Kupcu na teret;  
  načinu plaćanja, načinu i roku isporuke, načinu izvršenja drugih ugovornih obaveza, kao i načinu na koji se postupa po pritužbama Kupca;
* pravu Kupca na jednostrani raskid Ugovora pod uslovima koji su propisani Zakonom;
* podršci koju Online prodavac pruža Kupcu posle prodaje, ugovornim garancijama i uslovimapod kojima Kupac ima pravo na ugovorne garancije;
* vremenu na koje se ovakvi ugovori zaključuju;
* uslovima za jednostrani raskid Ugovora;
* adresi na kojoj Online prodavac posluje i adresi na koju može da uputi pritužbe i reklamacije.

Član 4

Proizvodi se dostavljaju putem dostavne kurirske službe u okvirnom roku isporuke od 5 radnih dana, a koji rok ne može biti duži od 30 dana. Na sva ostala pitanja dostave primenjivaće se Opšti uslovi prodaje.

Član 5

Kupac je dužan da prilikom prijema Proizvoda pregleda isti i proveri njihovu saobraznost sa naručenim,te ukoliko ima primedbi, odmah istakne postojanje nedostataka koji se mogu uočiti pregledom.  
Za skrivene nedostatke koji su postojali u momentu prelaska rizika na Kupca, Online prodavac odgovara u roku od 2 (dve) godine od predaje stvari, s tim što se pretpostavlja da su nedostaci postojali u momentu prelaska rizika na Kupca, ako se pokažu u roku kraćem od 6 (šest) meseci od dana prijema Proizvoda, čime se ne isključuje pravo Online prodavca da dokazuje suprotno.  
Momenat prelaska rizika sa Online prodavca na Kupca je momenat predaje Proizvoda Kupcu ili licu koje je Kupac ovlastio za prijem Proizvoda u njegovo ime.  
U slučaju postojanja nedostataka za koje Online prodavac odgovara, na prava Kupca i postupak ostvarivanja prava primenjuju se odredbe Opštih uslova prodaje, Pravilnika o reklamaciji i zakona koji uređuje zaštitu potrošača.

Član 6

Kupac je odgovoran za štetu koja nastane propuštanjem da preuzme Proizvod/e koje mu je poslao Online prodavacu skladu sa ovim Ugovorom.  
Pod štetom se podrazumeva oštećenje na bilo kom Proizvodu, kao i troškovi koje Online prodavac ima zbog propuštanja Kupca da preuzme Proizvod/e, kao što su: troškovi čuvanja, prepakivanja, vraćanja i slično.

Član 7

Na sva pitanja kupoprodaje na daljinu koja nisu regulisana ovim Ugovorom primenjivaće se Opšti uslovi prodaje.

Član 8

Ugovorne strane su saglasne da svaki eventualni spor reše na miran način, međusobnim pregovorima.  
Ukoliko to nije moguće, Ugovorne strane prihvataju da se spor reši vansudskim sredstvima u skladu sa Zakonom o zaštiti potrošača . ("Službeni glasnik RS", br. 88/2021).

Član 9

Ovaj Ugovor zaključen je kao ugovor o prodaji na daljinu u smislu člana 30. ("Službeni glasnik RS", br. 88/2021) jer je zaključen posredstvom interneta kao sredstva komunikacija.

Prodavac Kupac

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

“LUCIDO”